Uutisissa: Koronavirus leviää Eurooppaan.
Se on nyt miltei joka maanosassa.
Kerromme, miten suojautua ja miten säilyttää usko kriiseissä.
Ja: Presidentti Trump Intiassa. Mitä hän kuuli uskonnonvapauksista?
Lopettavatko ne kristittyjen vainot?
Lisäksi: Osa ihmisistä sinnittelee sodan runtelemassa Itä-Ukrainassa.
Ryhmä kristittyjä kertoo: Teitä ei ole unohdettu.
KRISTILLISEN MAAILMAN UUTISET
Tervetuloa uutisten pariin!
Koronavirus on levinnyt joka maanosaan paitsi Etelämantereelle.
Tartuntoja on eniten Aasiassa, eritoten Kiinassa, jossa virus sai alkunsa.
Virus on leviämässä Lähi-itään ja Eurooppaan.
Eniten tartuntoja siellä on todettu Iranissa ja Italiassa.
Myös muualla Euroopassa sekä Australiassa ja Pohjois-Amerikassa -
on todettu tartuntoja, joskin vähäisiä määriä.
Afrikassa ja Etelä-Amerikassa sekä muualla tapaukset ovat yksittäisiä.
Italiassa 12 kylää on karanteenissa.
Saudi-Arabia keskeyttää väliaikaisesti muslimien pyhiinvaelluksen -
Mekkaan ja Medinaan.
WHO:n viranomainen kehui Saudi-Arabiaa.
Maailma yrittää kiireesti pysyä viruksen edellä, hän sanoi.
Yleisesti on todettu, että maailma ei ole valmis suuriin epidemioihin.
Yritämme kovasti kiriä kiinni.
Yritämme nopeuttaa valmistautumistamme.
USA:ssa presidentti Trump on lisännyt toimia.
Hän asetti varapresidentti Mike Pencen johtamaan ponnistuksia.
Tulevina päivinä varmistamme, että liittohallinnon resurssit -
ohjautuvat täysimääräisesti koronaviruksen torjumiseen USA:ssa.
USA:ssa uusia tartuntoja on eniten Kaliforniassa.
Testipakkauksia on niukalti, sanoo kuvernööri Gavin Newsom.
Ilmiantaja USA:n sosiaali- ja terveysministeriöstä kertoo, -
että evakuoituja amerikkalaisia käsitelleillä työntekijöillä -
ei ollut asiaankuuluvaa koulutusta eikä suojavarusteita.
Trump ja kongressi ovat luvanneet ainakin 2,5 miljardia dollaria -
epidemian torjumiseen.
Riskit USA:ssa ovat yhä pienet, sanovat terveysviranomaiset.
Seuraamme liittyy terveystoimittaja Lorie Johnson.
Globaali virus on huolenaihe. Onko ihmisillä syytä huoleen?
Kuten Wendy sanoi, riskit ovat useimmissa paikoissa edelleen pienet.
Täytyy erottaa huolellisesti tapausten määrä kuolleiden määrästä.
Tauti voi valtaosin olla hyvin lievä.
COVID-19-tartunnan saaneista 80 prosentilla oireet ovat niin lieviä,-
ettei sairaalahoitoa tarvita.
Sadasta tartunnan saaneesta 98―99 prosenttia toipuu siitä.
Kiinassa kuolleisuus on noin 2 prosenttia.
Kiinan ulkopuolella se on ollut alhaisempi, noin 1,5 prosenttia.
On huomionarvoista, että valtaosa tartunnan saaneista paranee.
Keille COVID-19 on vaarallisin?
Ensimmäiset 72 000 tapausta on nyt analysoitu.
Yksikään alle 9-vuotias ei ole kuollut tautiin.
Se on hyvä uutinen. - Niin on, sillä tavallisesti viruksia saavat lapset.
Alle 20-vuotiaista vain pieni murto-osa saa tartunnan.
Tartunnan saaneista valtaosa on yli 50-vuotiaita.
Valtaosa kuolleista on yli 70-vuotiaita, ja heillä on muita terveysongelmia, -
kuten keuhkoahtaumatauti tai sydänsairaus.
Se on ehdottomasti immuunijärjestelmän ongelma.
Vielä lyhyesti: Kuinka ihmiset voivat suojautua virukselta?
Vastustuskykyä parantamalla. Syö oikein ja lepää riittävästi.
Tärkeintä on muistaa käsienpesu, sillä viruksen voi saada kovilta pinnoilta.
Pestään käsiä. Ei kosketeta kasvoja, jos mahdollista.
Hienoa. Meinasin kätellä. - Kättelyä kannattaa välttää.
Ajattelet jo kuin pöpökammoinen. - Kiitos, Lorie. Wendy, ole hyvä.
Sinähän olit ebolakaranteenissa. Ebolaa ei ollut.
Viruksen aiheuttama pelko heiluttaa osakemarkkinoita.
Yhdysvalloissa osakekurssit ovat laskeneet hurjasti tällä viikolla.
Osakeyhtiöt varoittavat viruksen vaikutuksesta toimintaan ja tulokseen.
Lyhyen ajan näkymät eivät ole hyvät, sanoo finanssiasiantuntija Dan Celia, -
mutta pitkän ajan sijoituksia ei tule pelätä.
Neuvon jatkamaan samaan malliin.
Älkää jääkö jumiin siihen pelkoon, mitä saattaa tapahtua -
tai mitä tapahtuu osakesalkuille, sijoituksille, -
eläkejärjestelyille ja eläkesäästöille.
Älkää jääkö jumiin pelkoon. Se on hyvä neuvo talous- ja terveysasioissa.
Meillä on nyt juontajapariini CBN:n Rukouslinkki-ohjelmasta.
Hän on myös vihitty pappi. Charlene, tervetuloa! - Hei!
Miten uskovat voivat auttaa pelosta kärsiviä?
Kannattaa noudattaa Danin neuvoa. Älkää pelätkö.
Täytyy pitää mielessä ikuinen näkökulma, että Jumala hallitsee.
Lähteemme, apumme ja voimamme tulevat Jumalalta.
Meidän pitää rohkaista ja todistaa, että Jumala hallitsee kaikkea.
Jumala on antanut meille rauhan, ei pelon henkeä.
Rohkaistaan keskittymään Jumalaan. Kaikki on Hänen kädessään.
Miten tulisi rukoilla itsemme ja muiden puolesta?
Rukoilkaa pelon henkeä vastaan. Jumala ei ole antanut pelon henkeä.
Olen saanut rohkaisua rukoilla Psalmin 91:5―6:n mukaisesti.
"Et sinä pelkää yön kauhuja, et päivällä lentävää nuolta, -
et ruttoa [tappavaa sairautta], joka pimeässä kulkee, -
et kulkutautia, joka päiväsydännä häviötä tekee."
Rukoilkaa Sanan mukaisesti. Rukoilkaa pelon henkeä vastaan.
Kiitos, Charlene. Voisitko rukoilla puolestamme?
Monet kärsivät pelosta.
Rukoile myös koronaviruksesta kärsineiden puolesta.
Isä, kiitämme Sinua, Herra.
Olet avannut meille tien taivaan valtaistuimelle.
Tulemme rohkeasti valtaistuimesi eteen.
Ihmiset pelkäävät terveytensä ja taloutensa puolesta.
Herra, olet käskenyt luottaa Sinuun eikä pelätä, koska olet auttajamme.
Olet voimamme ja rauhamme.
Aarteemme olet Sinä, eivät osakesalkkumme eikä taloutemme.
Olet lähteemme, Herra. Kiitos, että täytät tarpeemme ja häivytät pelot.
Rukoilemme niiden puolesta, jotka ovat kärsineet. Anna armo ja terveys.
Rukoilemme varjelusta. Jeesuksen nimessä, aamen.
Aamen. Rukous on voimallista, kuten tiedät. Oli kiva nähdä, Charlene.
Kiitos.
Tulossa: Presidentti Trump on tehnyt uskonnonvapaudesta kärkiasian.
Puolustiko hän vainottuja kristittyjä Intian-vierailullaan?
Hän perusti kristillisen tv-työn, joka on maailman suurimpia...
Tervetuloa Klubi 700:aan.
...globaalin avustusjärjestön, joka osoittaa Jumalan rakkautta...
Kiitos avustanne!
...johtavan yliopiston.
Valmistuvat, siirtäkää tupsut.
Hän kirjoitti New York Timesin bestsellerin.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Opit lakeja, jotka vaikuttavat menestykseen sinun hyväksesi.
Tosielämän ohjekirja, joka voi mullistaa elämäsi.
Tilaa ruudun numerosta -
tai osoitteesta cbn.com -
Pat Robertsonin uutuuskirja "Ten Laws for Success".
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas! Presidentti Trump puhui uskonnonvapauksista -
kaksipäiväisellä vierailullaan Intiassa.
Hän puolisoineen olivat kunniavieraita New Delhin presidentinpalatsissa.
Vierailu käänsi uuden sivun maiden suhteissa, arvioi Intian presidentti.
Trump tapasi myös kiistellyn pääministeri Modin.
Johtajien välille on viime vuosina kehittynyt läheinen suhde.
Uskonnonvapauksista on iso huoli Intiassa.
Modin hindunationalistipuolue painostaa uskontovähemmistöjä.
Frank Gaffney (Save the Persecuted Christians) sanoi CBN:lle: -
"Ilmapiiri Intiassa on kristityille vaarallinen."
Minusta tilanne on vaarallinen, -
ja siitä todennäköisesti tulee entistä vaarallisempi.
Pääministerin hindunationalistipuolueet, -
jotka tukevat häntä ja auttoivat häntä aivan hiljattain uudelleenvalinnassa -
maailman suurimman demokratian johtajaksi.
Näillä samoilla puolueilla on vankka aikomus -
käytännössä hindulaistaa Intia.
Maassahan asuu noin sata miljoonaa kristittyä -
sekä suuri määrä muslimeja ja muita uskontovähemmistöjä.
Ongelmana on se, -
että kyseistä agendaa ajavat puolueet -
toimivat ainakin Modin hiljaisella suostumuksella, -
elleivät hänen avoimella tuellaan.
Puolueet yrittävät joko käännyttää vähemmistöt hindulaisuuteen -
tai pyyhkiä heidät olemattomiin ajaen heidät ulos maasta.
Gaffney pyysi Trumpia ottamaan uskonnonvapausasiat puheeksi.
Trump sanoi medialle vierailun jälkeen, että he keskustelivat aiheesta.
Pääministerin vastaukset olivat lupaavia.
Hän tahtoo, että ihmisillä on uskonnonvapaus.
Hänen mukaansa Intiassa on tehty kovasti töitä -
uskonnonvapauksien eteen.
Trump on tehnyt uskonnonvapaudesta ykkösasian hallinnolleen.
Egyptin entinen presidentti Hosni Mubarak kuoli 25.2.
Hän hallitsi Egyptiä 30 vuotta.
Hänen kaudellaan kristityt kärsivät valtion hyväksymää vainoa.
Vuoden 2011 kansannousu pakotti hänet eroamaan.
Tilalle valittiin Muslimiveljeskunnan Mohammed Mursi.
Mursi nimitti korkeisiin virkoihin muita kovan linjan islamisteja.
Radikaalit islamistit kovensivat vainoja.
Vuonna 2013 Egyptin armeija puolustusministeri al-Sisin johdolla -
pakotti Mursin vallasta. Sisi nousi presidentiksi.
Hän johtaa Egyptiä yhä.
Egyptiläissyntyinen pastori ja kirjailija tri Michael Youssef kertoi -
Sisin asenteesta kristittyjä kohtaan.
Hän on tehnyt jotain, mitä yksikään presidentti ei ole aiemmin tehnyt.
Hän käy joka joulu ja pääsiäinen kirkossa tervehtimässä kristittyjä.
Egyptissä ei ole aiemmin ollut ainoatakaan kristittyä kuvernööriä.
Hän on nimittänyt kaksi kristittyä kuvernööriä.
Uskon, että Jumala nosti hänet vastauksena kristittyjen rukouksiin.
Kristityt täyttivät kirkot ympäri vuorokauden -
muslimiveljeskunnan valtakaudella.
Veljeskunta poltti kirkkoja ja tappoi kristittyjä.
Jumala nosti hänet vastauksena uskovien rukouksiin -
Egyptissä ja muualla.
Tri Youssef ja muut evankelikaalijohtajat -
ovat tavanneet Sisin useita kertoja.
Tulossa: Unohdetun sodan etulinjoilla.
Yksi järjestö huolehtii jäännöksestä, -
joka yhä elää Itä-Ukrainan hylätyissä kaupungeissa.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Kohenna taloutta, ylläpidä kestävää liittoa ja menesty kaikissa toimissasi.
Pat Robertsonin "Ten Laws for Success" -uutuuskirja -
avaa voittoisaa työ-, perhe- ja talouselämää.
Nämä lait auttavat voittamaan elämäsi haasteet ja saavuttamaan tavoitteesi.
Uudistu ja muuta elämäsi Pat Robertsonin uutuuskirjan avulla.
Tilaa puhelimitse tai kotisivuilta.
Venäjän tukemat joukot ja Ukrainan armeija taistelevat yhä, -
vaikka tulitauosta sovittiin viisi vuotta sitten.
Sen tuntevat etulinjoilla elävät.
Raportoin hiljattain sotavyöhykkeeltä Itä-Ukrainan rauhanpyrkimyksistä -
ja kristityistä, jotka auttavat jäljelle jääneitä.
Tässä on kaikki, mitä etulinjoilla Zoloten taloista on jäljellä.
Tiistaihin 18. helmikuuta puolipäivään mennessä -
alueella on ollut 2 300 räjähdystä.
Ukrainan joukot ja Venäjän tukemat separatistit ovat taistelleet rajusti.
Aleksandr Kornev oli talossa ensimmäisten räjähdysten alkaessa.
Olin juuri kääntynyt, kun räjähti.
Lensin portaille. Makasin siellä 20 minuuttia.
Ukrainan mukaan venäläistaistelijat yrittivät rintamalinjan yli Zoloteen, -
mutta heidät torjuttiin.
Armeijamme on vahva. Tapahtui provokaatioita. Armeija vastasi lujasti.
Matkustimme 140 kilometriä Zolotesta etelään -
toiseen taistelujen repimään kylään.
Lukuisat Ukrainan tarkastuspisteet kielivät, että lähestymme etulinjoja.
Mukanamme oli Sergei Rakhuba, joka varttui tällä alueella.
Olemme Opytnen kylässä, joka oli eloisa ja dynaaminen yhteisö, -
ennen kuin Venäjän ja Ukrainan välille syttyi sota.
Etulinja käytännössä jakaa kylän kahtia.
Rakhuba ja mennoniittaveljien seurakunnan ryhmä -
veivät ruokaa, vettä ja muuta tärkeää Opytnen perheille ja sotilaille.
Helmikuussa 2014 Venäjä-mieliset separatistit -
aloittivat massiivisen hybridisodan tässä osassa Itä-Ukrainaa.
He valloittivat isoja osia maata.
Kuusi vuotta myöhemmin yhteisöt, kuten tämä, ovat aavekaupunkeja.
Täällä asuu vain muutama perhe, joka on asunut täällä liki koko ikänsä -
ja vannoo, ettei ikinä lähde.
Opytnessä asui ennen 700 ihmistä, nyt enää 60.
Sähköä, kaasua ja juoksevaa vettä ei ole ollut yli viiteen vuoteen.
Talojen seinissä on luodinreikiä. Valtaosa taloista ei ole asuttavia.
Mutta Jumala on täälläkin läsnä.
Ihmisten täytyy tuntea toivon ja pelastuksen, jota Hän tuo.
On etuoikeus jakaa lahjoja ja ruokaa, -
rukoilla ihmisten kanssa ja jakaa Kristuksen rakkautta.
Rakhuba ja Wiebe vievät avustusta pommitettuun kerrostaloon.
Leeda, 78, asuu pienessä huoneessa poikansa ja neljän kissan kanssa.
Ei lämmitystä, ei vettä. Niukalti ruokaa.
Minulla ei ole mitään paikkaa. Ei ketään, kenen luo mennä.
Jään tänne ja odotan vain.
Olen asunut täällä 50 vuotta. Jään tänne.
Venäjämieliset hallitsevat puolta kylää ja suuria alueita, -
mm. tärkeitä kaupunkeja, Donetskia ja Luhanskia.
Vieläkin kuuluu ammuskelua etäältä.
Laukauksia kuuluu joka päivä tai joka toinen päivä.
Tällä alueella on kuollut 14 000 ihmistä, -
heistä puolet tulitauon astuttua voimaan viisi vuotta sitten.
30 000 on haavoittunut. Lähes kaksi miljoonaa on paennut.
Tämä on unohdettu sota, Rakhuba sanoo murheellisena.
Vietin teini- ja nuoruusvuoteni Itä-Ukrainassa.
Kristityn oli hyvin vaikeaa kertoa ukostaan -
ja seurakunnan vaikuttaa neuvostoyhteiskuntaan.
Viime vuosien sota on vain lisännyt pimeyttä.
Ukrainassa syntynyt Rakhuba asuu nyt Yhdysvalloissa.
Hän johtaa tennesseeläistä järjestöä Missio Euraasiaa, -
joka kouluttaa nuoria voittamaan entiset neuvostotasavallat Kristukselle.
Missio Euraasian näky on tuoda toivoa nuorten johtajien kautta yhteiskuntaan
sekä viedä evankeliumia nuorille ja vaikeissa oloissa eläville.
Sadat Missio Euraasian vastuunkantajat ja vapaaehtoiset -
jakoivat sotavyöhykkeellä ja entisissä neuvostotasavalloissa -
yli 120 000 toivonlahjaa lapsille.
CBN News seurasi pakettien kokoamista seurakunnan kellarissa.
On innostavaa nähdä näin moni nuori projektissa työskentelemässä.
Tämä on vain yksi pakkaus- ja jakelukeskus.
Konfliktivyöhykkeen lähellä kaupungeissa ja kylissä -
järjestettiin nuorille suunnattuja kampanjoita.
Monet kuulivat evankeliumin ensikertaa.
Opin, että Jeesus voi auttaa minua vaikeissa hetkissä, niin etten luovuta.
Tilaisuuksissa on jaettu paketteja sadoille lapsille.
Jokaisessa on leluja, koulutarvikkeita, -
kristillinen lastenlehti Spark ja lastenraamattu.
Kotona lapset luultavasti penkovat paketteja innoissaan -
ja tutkivat, mitä kaikkea he saivat.
Raamatussa, Spark-lehdessä ja jokaisen paketin selässä -
on QR-koodi, jonka voi lukea älypuhelimella.
Koodilla saa näkyviin tietoa paikallisseurakunnista, -
joihin he voivat mennä mukaan.
Kanadalainen ShareWord Global lähti mukaan kampanjaan -
jakamaan Spark-lehteä ja liimaamaan QR-kooditarroja.
Koodilla pääsee myös raamattusovellukseen.
Raamattusovelluksessa on iso määrä raamatunkäännöksiä eri kielillä -
ja ääniraamattu yli 200 kielellä.
Rakhuba sanoo, että jokainen lapsen käteen annettu lahja -
voi viestittää Jeesuksen rakkautta ja vaikuttaa perheisiin sotavyöhykkeellä.
Paketti symboloi tulevaisuutta Kristuksen kanssa.
Lapset vievät paketit kotiin. He ja heidän perheensä tajuavat, -
että Jumalassa, Jeesuksessa on toivo.
Käyt Ukrainan ja Venäjän rajalla kylmimpään aikaan tammikuussa.
Se oli hieno raportti toivosta. - Tulevan sukupolven tavoittamisesta.
Jatkamme hetken kuluttua.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei! Olen Kevin Sorbo. Hiljattain luin ilmiömäisen kirjan, -
Pat Robertsonin "Ten Laws for Success".
Uskon kirjan voivan muuttaa sinun ja rakkaittesi elämän.
Kirjassa Pat paljastaa löytämänsä salaisuudet -
ja keinot rikkaaseen ja tyydyttävään elämään.
Kirjassa "Ten Laws for Success" Pat esittelee Raamatun periaatteita, -
jotka avaavat tien tarkoitukseen, täyteyteen ja saavutukseen.
Tilaa kirja puhelimitse tai netissä.
Menestyksen kymmenen lakia.
Suosittelen kirjaa kaikille, jotka haluavat päästä tavoitteisiinsa, -
rakentaa vakaan talouden ja kasvaa Jumala-suhteessaan.
Tilaa Pat Robertsonin uutuuskirja "Ten Laws for Success".
Jumalan siunausta!
Syyrian pakolaisten palveleminen ja alija Ukrainasta Israeliin.
Emily Jones raportoi Jerusalemista.
Tervetuloa seuraamaan uutiskatsaustamme -
Israelin ja Lähi-idän ajankohtaistapahtumiin.
Maailman pahimmaksi kutsutussa humanitaarisessa kriisissä -
lähes miljoona siviiliä pakenee taisteluja -
Venäjän tukemien Syyrian joukkojen ja Turkin tukemien islamistien välillä -
Idlibin luoteisprovinssista. YK varoittaa tilanteesta.
Kannamme suurta huolta kolmen miljoonan siviilin turvallisuudesta -
Idlibissä ja ympäröivillä alueilla Syyriassa.
Ilmaiskut ja tykistötuli vaativat raskaan veron siviileiltä.
Syyrian presidentti Assad toivoo saavansa takaisin Idlibin, -
joka on viimeisiä kapinallislinnakkeita.
Turkki yrittää pysäyttää Assadin etenemisen.
Se ei päästä satojatuhansia pakolaisia rajan yli.
Miljoonat ovat jääneet ristituleen. Lapsia jäätyy kuoliaaksi kylmyydessä.
Eksodus on suurin sitten Syyrian sodan alkamisen.
Koronavirusepidemia tuntuu myös Israelissa.
Viranomaiset yrittävät torjua virusta.
Israel on perunut kaikki lennot Kiinaan ja Kiinasta -
ja määrännyt kaikki hiljattain Itä-Aasiassa käyneet karanteeniin.
Pyrimme varmistamaan Israelin kansalaisten turvallisuuden.
Kun koronavirus on nujerrettu, korjaamme vaikutukset talouteemme.
Israelilaisjärjestöt, mm. SMARTAID, lähettävät maskeja ja muita tarvikkeita
pahiten kärsineille alueille Kiinaan. Ryhmä on lähettänyt -
satojatuhansia suojavarusteita Wuhaniin ja ympäristöön.
Maailmalla tartuntoja on jo yli 80 000. Yli 2 800 on kuollut.
Antisemitismi on yhä iso ongelma, erityisesti Itä-Euroopassa.
Monet juutalaiset muuttavat Israeliin.
IFCJ-järjestö toi hiljattain 130 ukrainanjuutalaista Israeliin.
CBN News todisti merkkitapahtumaa.
Monet näkevät maahanmuuttajien tulon Ben Gurionin lentokentälle -
Raamatun tuhatvuotisten sanojen toteutumisena.
Liki puolet ukrainalaisista ovat syvästi juutalaisvaltaisia, kertoo ADL-järjestö.
Israel toivoo tuhansia juutalaisia maahan tänä vuonna.
Tässä kaikki tältä erää. Ensi viikkoon.
Kiitos. Ensi viikkoon.
Jumalan siunausta! Näkemiin!
Suomennos: Marianne Tenetz